En Daou dour, eil levrenn Aotrou ar Gwalennoù, an Ented – habask-kenañ da gustum, hag a brederi kalz a-raok ober un dra bennak – a sav droug enne trumm ouzh Sarouman rak diskaret ez eus un niver bras eus o gwez gant e vevelien. Kerzhet a reont a-enep kreñvlech Sarouman, Isengard, evit Kerzhadeg diwezhañ an Ented. Renet gant Fangorn, an Ent koshañ, hag heuliet gant an hobbited Meriadoc Brandybuck ha Peregrin Took, war-dro 50 Ent, hag un arme Huorned ouzhpenn a zistruj Isengard hag a ziskar ar murioù en-dro dezhañ : Pa vije savet ar mor bras e kounnar ha pa vije kouezhet war ar chrechioù, ne challje ket bezañ graet brasoch freuz. Kelchiet eo Sarouman e tour Orthanc.